Komisijos reglamentas (EB) Nr. 2733/2000
2000 m. gruodžio 14 d.
iš dalies keičiantis Reglamentą (EB) Nr. 2342/1999, nustatantį išsamias taisykles dėl priemokų schemų galvijienos sektoriuje
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1999 m. gegužės 17 d. Tarybos reglamentą (EB) Nr. 1254/1999 dėl bendro galvijienos rinkos organizavimo [1] su paskutiniais pakeitimais, padarytais Komisijos reglamentu (EB) Nr. 907/2000 [2], ypač į jo 4 straipsnio 8 dalį, 6 straipsnio 4 dalį, 11 straipsnio 5 dalį ir 20 straipsnį,
kadangi:
(1) 1999 m. spalio 28 d. Komisijos Reglamento (EB) Nr. 2342/1999, nustatančio išsamias Tarybos Reglamento (EB) Nr. 1254/1999 dėl bendro galvijienos rinkos organizavimo taikymo taisykles dėl su priemokų schemų [3] su paskutiniais pakeitimais, padarytais Reglamentu (EB) Nr. 1900/2000 [4], ir panaikinančio Reglamentą (EEB) Nr. 3886/92 [5], su paskutiniais pakeitimais, padarytais Reglamentu (EB) Nr. 1410/1999 [6], 41 straipsniu nustatytos avansų išmokėjimo taisyklės. Atsižvelgiant į sunkią situaciją galvijienos rinkoje dėl didelio paklausos sumažėjimo, atsiradusio pirmiausia dėl susirūpinusių vartotojų nepasitenkinimo ir padidėjusio galvijų spongiforminės encefalopatijos atvejų skaičiaus, reikėtų leisti padidinti specialiosios priemokos, karvių žindenių priemokos, skerdimo priemokos ir papildomų išmokų avansą.
(2) Atsižvelgiant į tai, kaip vystosi situacija, šis reglamentas turėtų įsigalioti nedelsiant.
(3) Šiame reglamente numatytos priemonės atitinka Galvijienos verslo vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamento (EB) Nr. 2342/1999 41 straipsnio 1 dalis papildoma tokia pastraipa:
"Tačiau už 2000 m. galima išmokėti 80 % specialiosios priemokos, karvių žindenių priemokos, skerdimo priemokos ir papildomų išmokų išankstinį mokėjimą."
2 straipsnis
Šis reglamentas įsigalioja jo paskelbimo Europos Bendrijų oficialiajame leidinyje dieną.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2000 m. gruodžio 14 d.